
DISSERTATIO  MEDICA 


INAUGURALIS, 


DE 


GONORRHOEA  VIRULENTA. 


Thoma  Power  Auctore. 


PROCEM  IUM. 

JNXorbus,  de  quo  in  hoc  opusculo,  nempe  Go- 
norrhoea, disserere  statui,  per  longum  tempus  at- 
tentionem medici  merito  sibi  attraxit;  et  mul- 
tum inter  se  discrepant  auctores,  quoad  viri  na- 
turam quod  eam  excitat.  Multi  et  illi  peritissimi 
sententiam  sustinentes,  ut  cum  veneno  syphili- 
tico idem  sit  contendunt ; dum  alii  haud  minus 
praeclari  virus  quod  Gonorrhoeam  inducit,  specifi- 
cum et  proprium  esse  dicunt. 

Cum  ita  medici  peritissimi  qui  hanc  rem  tam 
ingeniose  tractaverunt,  caliginem  quae  rem  obte- 
git, dimovere  nequeant,  mihi  adhuc  inexperto, 
conari  inter  illos  litem  componere,  non  deceat; 
igitur  in  paginis  sequentibus  plerumque  in  silen- 
tio praetereundum  est. 


Definitio  et  Historia. 

Swediaur  in  his  verbis  Gonorrhoeam  definit : 

* Titillatio  praecipue  in  urethrae  parte  anteriore, 
‘ in  lacuna  Morgagni  sub  fraenulo ; subsequente 

* post  biduum  aut  quadriduum  phlogosi  locali, 
‘ cum  ardore  et  dolore  in  mingendo,  accedente 

* stillicidio  materiei  purulentae  vel  puriformis  ex 
‘ urethra ; corpore  cavernoso  urethrae  praeterna- 
‘ turaliter  turgescente,  plerumque  cum  erectioni- 
‘ bus  membri  virilis  solito  frequentioribus  dolori- 
‘ ficis.’ 

Aliquando  brevi  tempore,  aliquando  tamen 
multo  serius  post  contagionem  acceptam  apparet ; 
sed  plerumque  inter  diem  secundum  et  decimum, 
vel  paulo  serius  aut  citius,  sese  ostendit ; hujus 
irregularitatis  causam  statuere  non  possumus ; a 

<iiversis  temperamentis  haud  peudere  videtur, 
nec  acrimonia  materiae  venenosae  adaucta;  et 
symptomata,  etsi  longius  protracta,  aeque,  ac  si  ci- 
tius apparuerint,  mitia  sunt.  Gonorrhoeae  signa 
in  diversis  hominibus  valde  diversa,  ac  Gx  aut  ne 
vix  quidem  in  ullis  duobus  exemplis  similia  sunt. 

Plerumque  ordinem  sequentem  sibi  assumunt. 
jEgrotans  pruritum  insolitum  circa  penis  glandem 
et  urethrae  orificium,  pum  sensu  ponderis,  persen- 
tit; glans  gradatim  intumescit  et  rubescit,  et 
ostium  urethrae  turgidum,  et  solito  apertius  fit. 

Inter  urinam  reddendam,  dolor,  sensum  titilla- 
tionis movens,  urethram  versus  extremam,  senti- 
tur, qui  gravissimus  est  dum  ultimae  guttae  ex- 
cernuntur. Urina  in  pleno  rivo  fere  nunquam 
emanat ; testes  quoque  nonnullis  in  exemplis,  ae- 
groto molesti  sentiuntur;  qui  erectionibus  fre- 
quentibus nunc  vexatur,  et  praeter  consuetudi- 
nem in  venerem  proclivis  est. 

Brevi  post  haec,  guttula  materiae  muco  sano 
magis  albae,  quae  gradatim  increscit,  ex  urethrae 
orificio  exprimi  potest;  et  hic  mucifhixus  non 
solummodo  quantitate  augetur,  sed  quoque  te- 
nuior evadit,  et  variat  colore ; modo  flavus,  modo 
subviridis,  et  saepe  sanguine  tinctus.  Dolor  inter 

urinam  reddendam  maxime  augetur,  et  saepe  cum 
guttis  ultimis  nonnihil  sanguinis  admiscetur. 
Glans  penis  magis  magisque  tumescit,  aegerque 
tentigine  frequente,  praesertim  inter  cubandum 
(cum  in  lecto  calidus  fit),  dolorifice  infestatur,  quae 
tantum  ei  dolorem  facessit,  ut  in  somnum  illabi 
nequeat. 

Haec  indicia  per  dies  octo  decemve  graviora 
manent ; ex  tempore  vero,  quo  imminui  incipit 
inflammatio,  tentigo  minus  frequens  fit,  nec  tan- 
tum doloris  movet,  et  ardor  urinae  non  parvum 
decrescit,  denique  alia  gradatim  evanescunt.  Hoc 

modo  indicia  hujus  morbi  solita  eorum  duratio  et 

» 

finis,  semet  ostendere  atque  evanescere,  consueve- 
runt ; sed  res  nonnunquam  aliter  sese  habet. 

Namque  aliquando  alia  et  symptomata  multo 
graviora  occurrunt ; glans  et  praeputium  inflam- 
matione magna  duraque  infestantur;  una  saepe 
aspectum  cerasi  induit,  et  materiam  purulentam 
interdum  exudat ; alterum  quoque  crassius  fit,  et 
aliquando  supra  glandem  contrahitur,  aliquando 
attamen  pone,  nunc  phymosin,  nunc  paraphymo- 
sin  formans ; glandis  quoque  et  praeputii  excoria- 
tio,  ex  materiei  asperitate  saepe  haec  signa  comi- 

Hocce  tempore  distentio  atque  plenitudo  totius 
penis,  praecipue  vero  in  urethra;  cursu,  observan- 
tur ; penis  irritabilis  iit,  tactu  dolet,  et  aegrotus 
tentiginibus  dolorificis  et  frequentibus  magis  ma- 
gisque infestatur,  quae  modo  in  unum  latus,  fre- 
quentius vero  in  declive,  penem  incurvant ; hae 
maximum  dolorem  movent,  et  sensu  quasi  lacera- 
tionis, vix  aut  ne  vix  quidem  tolerandae,  haud 
raro  comitantur ; vasa  lymphatica  super  penis 
dorsum  duritie  saepe  affecta,  funiculis  tactu  similia 
sentiuntur.  Interdum  quoque,  sed  raro,  bubones 
(Sympathetici  dicti)  in  inguine  formantur. 

Vasa  spermatica,  hoc  in  stadio  morbi,  tumore 
et  inflammatione  afficiuntur ; epidydimis  grada- 
tim  et  tandem  ipse  testis  intumescit ; hic  dolore 
obtuso,  statim  in  acutum  evasuro,  et  sensu  quasi 
ponderis,  primo  comitatur,  atque  raro  abest,  si 
aeger  multum  se  exercitaverit. 

Quamvis  urethra  per  totum  cursum,  plurimis 
in  exemplis  inflammatione  non  corripitur,  tamen 
aliquando,  remediis  ineptis  sumptis  vel  impru- 
denter adhibitis,  peculiari  aegroti  mobilitate,  vel 
fortasse  maxima  materia;  acrimonia,  canalis  usque 
etiam  ad  vesicae  cervicem  inflammatur.  Hinc 
multa  et  molestissima  symptomata  vix  aegroto 

toleranda  succedunt ; glandulas  mucosae  urethrae 
et  glandulas  Cowperi  afficiuntur,  quae  ad  sup- 
purationem procedentes,  ulcera  dira  et  vix  sana- 
bilia formant,  atque  interdum  fistulam  in  peri- 
naeo inducunt. 

Nunc  inflammatio  glandi  prostatae  supervenit ; 
dolor  profundus  in  perinaeo  sentitur  ; aeger  min- 
geie  cupit ; cum  dysuria,  aliquando  etiam  ischuria, 
sese  interdum  manifestat ; atque  haud  raro  glan- 
dula ipsa  duritie  et  tumore  afficitur,  qui  plerum- 
que tactu  digitorum  per  anum  plane  percipitur. 
Aliis  quoque  in  exemplis  vesicae  cervix  et  vesica 
ipsa,  inflammatione,  quae  urinae  meatibus,  usque 
ad  renes  communicari  possit,  corripitur.  Urina 
maximo  cum  dolore  et  difficultate  redditur,  et 
post  certum  tempus  sedimentum  mucosum,  saepe 
foetidum,  deponit ; aliis  attamen  in  exemplis  ex 
toto  supprimitur. 

Nunquam  tamen  sub  eodem  impetu,  aut  raris- 
sime, haec  omnia  signa  infausta,  in  eodem  tegroto 
observantur ; sed  si  ulla  eorum  adsint,  curatio 
morbi  semper  longior  et  multo  difficilior  erit. 
Historia  ad  finem  nunc  perducta,  proximum  est, 
ut  ad  causas  dicendas  transeamus. 

Causte  Morbi. 

De  causa  prcedisponente,  nil  fere  pro  certo  di- 
cere possumus ; vermi  tamen  observatione,  causam 
hujusmodi  existere,  constat,  nec  quosdam  prae 
aliis  multo  facilius  hoc  morbo  cOrripi,  dubitan- 
dum est ; namque  multi  qui  veneno  objecti  in- 
fectionem raro  evitant,  et  alii  quanquam  multo 
huic  contagioni  expositi  frequentius,  et  etiam 
post  concubitum,  eadem  foemina,  quae  alii  infec- 
tionem dedit,  tamen  usque  ad  extremam  vitam 
impune  evaserunt ; forsitan  clima,  tempestas,  cor- 
poris habitudo,  et  idiosyncrasis,  ut  in  aliis,  sic  in 
hoc  morbo,  inter  causas  praedisponentes  haberen- 
tur, aut  fortasse  nimia  urethrae  mobilitate  vel 

irritabilitate  pendeat ; et  huic  favere  videtur,  eos 

» 

qui  Gonorrhoeam  experti  sunt,  in  morbum  pro- 
cliviores esse. 

Causa  excitans , ex  viro  aut  veneno  admodum 
subtile  constat,  et  si  ex  effectibus,  quos  edat,  ju- 
dicare liceat,  e particulis  acerrimis  consistente; 
hoc  urethrae  applicatum,  membranam,  lacunas, 
glandulasque  ejus  stimulat,  ut  inflammationem 
partium,  cum  adaucta  muci  excretione,  faciat, 

qui  viro  admistus,  et  corrumpitur  et  vitiatur. 
Enimvero,  de  partium  natura,  ex  toto  ignoramus, 
quomodo  huic  canali  provehitur  venenum : sunt 
qui  affirmant,  virus  contagiosum  a vasis  lympha- 
ticis balani  penis  absorberi,  et  per  ea  in  urethra 
depositum  esse ; sed  ut  nulla  absorbentia  ad  in- 
ternas partes  urethrae,  ab  externo  peni  proceden- 
tia, nobis  experta  sunt,  verisimile  est,  haec  nun- 
quam ita  sese  habere,  et  eo,  probabilius  est,  quod 
coitu  impuro  ad  orificium  urethrae  directe  appli- 
catur, et  hoc  modo  morbus  communicatur.  Dum 
penis  erigitur,  summamque  distentionem  attingit, 
muci  portio  naturaliter  cavitate  urethrae  cingentis 
exprimitur,  et  sub  forma  guttulae  ad  urethrae  ori- 
ficium manet ; haec  vero  venereo  impregnata  ve- 
neno, in  meatum  urinae,  peni  subsidentc,  vi  capil- 
lari, veluti  oleum  inter  laminas  duas  vitreas,  re- 
trahitur. 

De  causa  proxima. — Inter  medicos  diu  existi- 
matum fuit,  profluvium  Gonorrhoeae  ab  ulceratione 
urethrae  proficisci ; sed  hanc  opinionem,  cadave- 
rum inspectiones,  horum  scilicet  qui  hujus  morbi 
indiciis  affecti,  vitas  suas  tradiderunt,  in  quibus 
nulla  ulcera  detecta  fuerunt,  in  solidum  refel- 
lunt. 

Morbus  nihil  nobis  esse  videtur,  praeter  actio- 
nem membranae  vasorum,  propter  stimuli  acii- 
moniam,  abnormem,  fluxum  muci  a lacunis  uie- 
thrae  inordinate  secreti,  colore  atque  spissitudine 
mutati,  inducentem,  eodem  modo  ac  alia  stimu- 
lantia excretionem  in  aliis  corporis  partibus  au- 
gent ; ut  vomitoria  ventriculo,  purgantia  intesti- 
nis, errhinia  naribus,  admota,  sic  virus  urethrae. 

Modus  Curandi. 

Gonorrhoeam  nullis  remediis  adhibitis,  saepe 
sua  sponte,  praesertim  si  dum  morbo  infestatur, 
teger  recte  et  temperate  vitam  agat,  decessuram 
esse,  experientia  demonstrat ; sed  ut  res  in  om- 
nibus exemplis  non  ita  sese  habet,  et  saepius  for- 
mam magis  complexam  induit,  igitur  medici  at- 
tentionem magis  vendicat.  Auctores  quoad  sa- 
nandi rationem,  qua  sola  Gonorrhoeae  obviam 
eant,  nondum  convenere  ; hinc  variae  gentes  atque 
varii  medici  habent  quisque  varia  remedia,  quibus 
contra  illam  uti  solent. 

Injectiones  stimulantes  et  eae  vi  astringente 
praeditae  aliorum  approbationem  acceperunt ; dum 

alii  usu  interno  atque  externo  mitium  et  blando- 
rum medicaminum  cum  sedativis  junctorum, 
fidem  imponunt ; nonnulli  quoque  purgantia  ma- 
jore minoreve  vi  praedita  post  alterum  biduum 
aut  triduum  repetita,  commendant ; et  denique 
alii  iterum,  dum  ea  reprobant,  diuretica  diversa, 
balsamica  et  quoque  emollientia  atque  demulcen- 
tia ad  astra  extollunt. 

Cum  tamen  ad  morbi  curationem  progredimur, 
consilia  medendi  sequentia  consequenda  sunt; 
partes  a materiei  acrimonia,  et  contra  irritatio- 
nem, quae  eam  producit,  defendere ; et  signa  in- 
flammationis quum  sese  ostendant  mitigare  aut 
dimovere ; bis  peractis,  fluxus  fere  cessat,  aut  par- 
vus, facile  exsiccatur. 

Sed,  ut  supra  dictum,  medici  multum  inter  se, 
de  remediis  ad  has  indicationes  peragendas,  dis- 
crepant ; mihi  optimum  videtur  de  horum  singu- 
lis, quae  adhibentur  dicere,  et  cum  iis  incipere, 
quas  ad  primum  consilium  tendunt ; tunc,  quas  ad 
alia,  in  ordine  tractare. 

Usus  liquorum  mitium  et  blandorum,  quales 
sunt  oleum  olivarum  et  lac  recens  dilutum,  alias- 
que  misturae  emollientes,  in  urethram  frequenter 
immissorum,  primo  consilio  bene  respondent; 

omnia  irritamenta  et  stimulantia  diligenter  vi- 
tanda sunt,  et  liquores  blandi  tepidique,  scilicet, 
infusa  seminum  Lini  atque  gummi  Arabici,  &c. 
liberaliter  adhibendi  sunt.  Ha?c  remedia,  viri 
acrimonia  urethram,  quasi  clypeo  substantia  mu- 
cosa qua  abundant,  protexisse,  existimatum  fuit ; 
sed  vero  celeberrimo  Culleno  aliisque  fides  ha- 
benda sit,  omnia  diluentia  (quum  substantia  eo- 
rum mucilaginosa,  antequam  per  renes  transit, 
mutata  sit),  easdem  fere  virtutes  efficaciamque 
possidere.  Hinc  constare  videtur,  aquam  tepidam 
aeque  omni  consilio,  ac  quemlibet  alium  humo- 
rem, responsuram  esse.  Haud  meum  est  dicere 
quantum  veri  huic  sit,  sed  pro  certo  scimus  sub- 
stantias mucilaginosas,  solutas,  vel  decoctas,  cum 
fructu  evidentiore,  quam  humores  qui  nil  hujus- 
modi continent,  datas  fuisse.  Semper  liberaliter 
adhibendae  sunt,  quoniam  urinam  minus  acrem 
reddendo,  dolorem,  inter  eam  excernendam,  qui 
sentiri  solet,  imminuunt,  et  quoque  ejus  mensu- 
ram augent. 

Quoniam  de  primo  consilio  satis  dictum  est ; 
proximum  ut  alterum  consideremus  restat,  scili- 
cet, inflammationem  ct  irritationem  aut  mitigare 
aut  dimovere ; quod  evacuantibus  sedativis  atque 


I 


12 


DISSERTATIO  MEDICA 


regimine  antiplilogistico  ad  exitum  perducendum 
est. 

Diuretica  salina,  in  lioc  morbo,  ex  asperitate 
quam  ad  urinam  communicant,  me  judice,  merito 
reprobantur ; sed  alia  quae  his  dotibus  carent,  et 
contrario  lateri  flectunt,  multum  usurpantur. 
Horum  spiritus  aetheris  nitrosi  utilissimus  est,  ut 
urinam  magnopere  movet,  et  quum  demulcenti- 
bus junctus,  ejus  acrimoniam  haud  parum  immi- 
nuit. 

Terebinthinae  atque  balsami,  multo  cum  com- 
modo exhibeantur,  gummi-resina  Copaiferae  Offici- 
nalis  praesertim  magno  laudi  digna  est,  atque  auc- 
tore recente  praeclaro  (viz.  Dre  Armstrong),  ut 
specificum  in  morbum  habetur.  Liceat  ex  libello 
ejus  sententiam  excerpere : — ‘ The  copaiba  will 
‘ sometimes  cure  an  incipient  gonorrhoea  in  two, 
‘ three,  or  four  days,  provided  the  symptoms  be 
« not  violent ; and  in  the  worst  cases,  it  will  ge- 

* nerally  succeed  witliin  the  first  two  weeks.  But 

* it  rnust  he  remembered,  whether  the  gonorrhoea 
‘ be  violent,  or  the  contrary,  slight  or  severe, — 
‘ whether  the  cure  be  accomplished  in  three  days 
4 or  in  fourteen,  the  copaiba  rnust  be  regularly 
‘ administered  for  about  a wcck  or  ten  days  after- 

* wards ; otherwise,  a relapse,  for  tlie  most  part, 

* may  be  confidently  expected.’  iEger  capiat 
drachmam  ejus  ex  aqua,  ope  vitelli  ovi  aut  muci- 
laginis  suspensam,  bis  terve  indics. 

Piper  Cubebae  in  hoc  loco  haud  inepte  notari 
possit,  ut  alterum  quod  nuperrime  multum  sibi- 
met  laudis  attraxit,  quippe  quod  raro  frustra  ex- 
hibitur  : ‘ If  taken  in  a case  of  violent  and  recent 

* infection,  where  the  discharge  is  considcrable, 
‘ and  the  inflammation  and  scalding  great,  the 
‘ painful  symptoms  will  be  removed  in  two  days, 
‘ and  the  discharge  generally  terminates  on  the 
‘ third  or  fourth  day*.’  Si  forte  quis  hic  me  in- 
terroget; quomodo  hoc  medicamen  in  morbum 
tollendum  agit  ? fateor  me  non  satis  eruditum, 
explicationem  ei  propriam  praebere ; sed,  ut  olim 
Cicero,  de  duobus  aliis  remediis  interrogatus, 
responsurum  esse : * Quid  scammoniae  radix  ad 
‘ purgandum  quid  aristolochia  ad  morsus  serpen- 
‘ tum  possit,  video ; quod  satis  est : cur  possit, 
‘ nescio.’  JEger  pulveris  drachmam  ex  aquae  cya- 
tho ter  indies  capiat,  ejus  usum  continuans  qua- 
tuor  vel  quinque  diebus  post  fluxus  cessationem. 

* “ Edin.  Med.  and  Surg.  Journal.” 

Cum  omnia  eathartica  dotibus  stimulantibus 
agant,  inflammationem  augeant,  oportet,  praeser- 
tim quum  arctissimus  inter  rectum  et  urethram 
nexus  sit,  ob  quam  causam  usus  eorum  hodie  me- 
dicis haud  immerito  derelictus  est;  si  interea 
opus  sit,  ut  alvus  solvatur,  ne  faeces  obstructae 
illam  irritationem  quae  vitanda  est,  excitent,  lax- 
antia leniora,  qualia  sunt  oleum  Ricini,  manna 
atque  similia,  aliis  anteponenda  sunt.  Enema 
laxans  quoque  fructu  usurpatur. 

Raro  necessarium  est,  sanguinem  emittere : 
sed  si  aeger  juvenis  et  robustus  sit,  si  diathesis 
phlogistica  invalescat,  et  si  indicia  inflammatoria 
graviora,  et  multum  febris  symptomaticae  adsint ; 
tunc  sanguinem  vena  detrahere  opus  erit.  Mis- 
sio sanguinis  topica  per  hirudines  certa  signa  le- 
vandi gratia,  ut  phymosin,  paraphymosin,  tumo- 
resque penis  et  testium  graves,  adhibere  potest, 
et  summa  ratione  ut  mihi  videtur ; sed  morbo 
leviore  vix  necessarium  est.  Nonnulli  medici 
venam  dorsi  penis  pertundere  hortantur;  cum 
vero  ligatura  sanguinem  sistendi  consilio  haud 
facile  applicari  possit,  hirudines  huic  anteponen- 
das esse  puto. 

• Cum  ad  sedativa  decurrere  cogimur  propter  gra- 
vem dolorem,  tentiginem,  atque  irritabilitatem 
vesicae,  &c.  quae  noctu  tam  graviter  urgent,  ut 
aegrotus  absque  ope  alicujus  narcotici  dormire 
nequeat,  praestat  reliquis  opium  ejusve  tinctura ; 
quod  si  haec  aegroto  propter  idiosyncrasin,  &c. 
paruin  grata  sint,  extractum  sive  tincturam  Hyos- 
cyami Nigri  in  eorum  locum  substituere  bene 
oportet.  Applicationes  topicae  cum  his  compositae, 
aut  sub  forma  injectionis  aut  cataplasmatis,  ad 
dolorem  mitigandum,  ex  phymosi,  paraphymosi 
aut  tumore  penis  orientem,  multum  prosunt. 
Hoc  quoque  consilio  addita  fomentis  multum,  et 
cum  fructu,  usurpantur.  Cum  magna  inflamma- 
tio adest,  cataplasmata  et  lotiones  ex  acetate  Li- 
thargyri aut  Cerussae  ad  eam  dimovendam  haud 
inutilia  reperta  sunt ; si  aeger  incurvatione  penis 
retro,  tentetur,  aut  si  vasa  lymphatica  supra  dor- 
sum ejus,  duritie  afficiantur,  cum  remediis  supra 
praescriptis,  frictione  ex  unguento  hydrargyri  cum 
pauxillo  camphorae  uti  expediet. 

Sic  signis  inflammatoriis  remotis,  fluxus,  ut 
supra  dictum,  fere  cessat ; quod  si  hoc  non  occur- 
rit, et  stillicidium  adhuc  manet,  plerumque  ad 
injectiones  astringentes  decurrere  cogimur.  Hae 

interdum  in  diebus  tribus  aut  quatuor,  aliquando 
vero  longiore  tempore,  fluxui  finem  imponunt. 
Dom.  B.  Bell,  in  omni  exemplo,  quanquam  in- 
flammatio magna  sit,  in  stadio  primo,  eas  com- 
mendat : 4 There  is  (ait)  only  one  symptom  which 
‘ in  tliis  stage’  (scilicet,  in  primo  stadio,  ubi  mor- 
bus membranam  mucosam  circa  unum  vel  duos 
pollices,  ex  urethrae  orificio,  occupat)  4 precludes 
4 the  immediate  use  of  astringent  injections,  pain 
* and  swelling  of  one  or  botli  testes his  addere 
liceat,  si  aeger  tumore  testium  nunquam  antea 
vexatus  fuerit,  aut  si  ad  scrofulam  non  proclivis, 
aut  temperamenti  irritabilis  sit. 

In  lioc  modo  usus  liquorum  spirituosorum,  et 
horum  omnium  quae  ad  inflammationem  excitan- 
dam tendunt,  ab  initio  stricte  prohibendus  est ; 
et  quo  strictius  regimen  antiphlogisticum  obser- 
vatum fuerit,  eo  citius  morbus  faustam  ad  finem 
perduci  potest. 


FINIS. 


